સરકારનો દોષ દેતાં પહેલાં કેટલા ખેડૂતોને સરકારની કેટલી કૃષિલક્ષી યોજનાઓ વિશે ખ્યાલ છે અને એમાંથી કેટલી યોજનાનો તેમણે લાભ લીધો છે એના વિષે એ ખુદ કેટલું જાણે છે? કેટલા ખેડૂતો પરંપરાગત ખેતી છોડીને આધુનિક ખેતી કરે છે? કેટલા ખેડૂતો સરકાર દ્વારા યોજવામાં આવતી તાલીમમાં ભાગ લે છે? કેટલા ખેડૂતો કૃષિ વૈજ્ઞાનિકની સલાહ મુજબ પાકના વાવેતરથી માંડી ને લણણી સુધી અપાતી સલાહને અનુસરે છે? કેટલા ખેડૂતો જૈવિક ખેતી કરે છે? કેટલા ખેડૂતો DD KISHAN ચેનલ પર આવતાં પ્રોગ્રામ જોવે છે? કેટલા ખેડૂતોના મોબાઈલમાં કૃષિને લગતી એપ છે ? આવા તો કેટલાંય સવાલોના જવાબ લેવાના બાકી છે. હા, અંદાજે 20% ખેડૂતોએ યોજનાઓનો લાભ લઈને ખૂબ વિકાસ સાધ્યો છે. પણ વાત તો એ હતી કે સામાન્ય ખેડૂતે શું કર્યું?